Subject: Teekonstruktsiooni arvutusmudeli RITA+ lisatingimuste vastused
From: Kristjan Lill <[email-masked]>
To: Astrid Liira - ETAG <[email-masked]>, Katre Andreson - ETAG <[email-masked]>, Liina Eek <[email-masked]>
Cc: Sven Sillamäe <[email-masked]>,Kersti Vähi <[email-masked]>
Date: Wed, 27 May 2026 13:08:49 +0000

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.
Tere

Nagu kokkulepitud, siis saadan TalTechi vastused kahele lisatingimusele. Vastused on järgnevad:

2.1. Välisekspertide roll on peamiselt konsultatsioonide andmine. Kui uuringu ettevalmistavas faasis selgub sobivus/võimalus kasutada välispartneri arvutuspõhimõtteid katendikonstruktsiooni arvutamiseks, siis on see täiendavaks panuseks. Välispartner vastutab enda esitatud andmete õigsuse eest. Üldine vastutus projekti tulemuste üle on Tallinna Tehnikaülikoolil.

2.2. Täpsed laboratoorsed katsed selguvad projekti ettevalmistava faasi jooksul. Siiski saame anda ülevaate olulisematest katsetest, mis sooritatakse välispartnerite juures (Eestis võimekus puudub):

  *   Sidumata materjalidel kolmetelgsed katsed elastsusmooduli ja püsideformatsioonide hindamiseks erinevatel niiskustasemetel. Kulu ühe proovi kohta vahemikus 5000 kuni 10000 EUR.
  *   Asfalsegudel väsimuskindlus ja dünaamiline moodul erinevatel temperatuuridel. Kulu ühe proovi kohta vahemikus 2500 kuni 5000 EUR.

Ülaltoodu alusel on keeruline anda konkreetset arvu proove, mida käesoleva projekti raames analüüsitakse. Sellest tulenevalt pakume välja järgnevad minimaalsed arvud:

  *   Sidumata materjalid - 4 tk
  *   Seotud materjalid -  8 tk

Katsetulemusi kasutatakse muuhulgas kirjanduses leiduvate andmete valideerimiseks.
Töö teostaja eesmärk on neid pakutud numbreid ületada ja katsetada nii palju materjale, kui projekti eelarve võimaldab.

Loodan, et vastused on piisavad.

Kas vajate TalTechilt veel andmeid, et lepingut sõlmida?

Parimat
Kristjan Lill
Nooremprofessor
Teedeehituse ja geodeesia uurimisrühm
Tallinna Tehnikaülikool
+372 5302 2437
www.taltech.ee/teed<http://www.taltech.ee/teed>